Higrosenzibilno prezračevanje je prisilno prezračevanje večstanovanjskih objektov. Je tehnološko dodelan sistem, primeren posebej za sanacije starejših stavb. Uporablja se tudi takoj po izgradnji novih objektov, saj omogoča hitrejše sušenje. Vgradnja je enostavna, prav tako vzdrževanje. Njegov edini električni porabnik so ventilatorji, vse ostalo deluje samodejno. Poleg svojih prednosti, pa ima higrosenzibilno prezračevanje tudi svojo pomanjkljivost in to je da nima možnosti rekuperacije odpadne toplote. Kljub tej pomanjkljivosti, je sistem tako napreden, da je energetska izguba minimalna.
Pri procesu higrosenzibilnega prezračevanja, svež zrak prihaja v prostor skozi tako imenovane rozete s higrosenzibilnim trakom. Vgradi se jih v zgornji del okenskega okvirja. Porabljen zrak prostor zapusti skozi režo pod vrati, kjer potem potuje do (sanitarnih ali kuhinjskih) obratov, kjer se nahajajo ventilatorji ali nape, ki neprestano delujejo. Ti ventilatorji so tudi edini porabnik električne energije pri tovrstni obliki prezračevanja.